e75b5d10ad312e4c9b8d18706df76d32

Hej

Jeg er en pige på 17 som har en kæreste og vi har været kærester i ca. 1 år. Jeg har virkeligt svært ved at stole på ham selvom jeg ingen grund har til at tvivle på ham. Vær gang han er til fest, har jeg bare en ubehagelig fornemmelse inden i. Han har aldrig gjordt noget der skulle få mig til at tvivle på ham men alligvel bliver jeg sindsygt jaloux! Og når jeg bliver jaloux mens han er der så bliver jeg bare vildt sur og så bliver vi uvenner fordi jeg ikke kan styre det! 

Jeg har seriøst gjrodt alt hvad jeg kan for at prøve st fjerne min jalousi, også prøvet st snakke med ham om det, min intet hjælper!

Hvad skal jeg gøre, er helt lost!

 
Jalousi
=======


ungzone.dk
2021.43

Hejsa!

Tak fordi du skriver. Jalousi er en træls ting, som kan påvirke ens forhold til andre på en rigtig negativ måde. Jeg tror desværre ikke, at man kan få følelsen af jalousi til bare at forsvinde fra den ene dag til den anden. Det tager tid og det er noget, man skal arbejde på.  
Selvom du skriver, at du virkelig prøver af "komme af med" din jalousi og intet virker, tror jeg, at du gør det helt rigtige ved at tale om tingene med din kæreste. Jeg tror vejen frem for dig/jer er at blive ved med at tale om det, så I kan få en fælles forståelse for, hvornår og hvorfor du føler dig jaloux. Jeg tror, at man ofte føler jalousi, fordi man tvivler på sig selv. Dog skal du huske, at din kæreste har valgt at være sammen med dig og ikke alle mulige andre. Derfor skal du også stole på, at han ikke opfører sig dumt eller vil gøre dig ked af det. Hvis du ikke har den tillid til ham, kan det blive rigtig svært at være i forholdet for jer begge.

Jeg håber, at I finder ud af tingene og at jalousien stopper med at være et problem. Skriv endelig igen, hvis du har brug for hjælp!

De bedste hilsner Julie :-)

 